

**VLADA REPUBLIKE HRVATSKE**

 Zagreb, 24. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predlagatelj:** Ministarstvo pravosuđa, uprave i digitalne transformacije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet:** Prijedlog izvješća o broju birača upisanih u registar birača i broju birača po izbornim jedinicama za I. i III. tromjesečje 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**VLADA REPUBLIKE HRVATSKE**

 ***Prijedlog***

**IZVJEŠĆE**

**O BROJU BIRAČA UPISANIH U REGISTAR BIRAČA I BROJU BIRAČA PO IZBORNIM JEDINICAMA ZA I. I III. TROMJESEČJE 2024.**

**Zagreb, listopad 2024.**

**UVOD**

 Izvješće o broju birača upisanih u registar birača i broju birača po izbornim jedinicama za I. i III. tromjesečje 2024. godine koje Vlada Republike Hrvatske dostavlja Hrvatskome saboru temeljem članka 16. Zakona o izbornim jedinicama za izbor zastupnika u Hrvatski sabor („Narodne novine“, br. 114/23 i 125/23) izrađeno je na temelju podataka iz registra birača.

 Zakonom o izbornim jedinicama za izbor zastupnika u Hrvatski sabor određena su područja koja obuhvaćaju ukupno 12 izbornih jedinica (u izbornim jedinicama od I. do X. zastupnike biraju birači s prebivalištem u Republici Hrvatskoj, a određuju se na temelju broja birača u pojedinoj izbornoj jedinici, u XI. izbornoj jedinici zastupnike u Hrvatski sabor biraju hrvatski državljani koji nemaju prebivalište u Republici Hrvatskoj, u XII. izbornoj jedinici pripadnici nacionalnih manjina u Republici Hrvatskoj biraju svoje zastupnike u Hrvatski sabor).

 U članku 14. Zakona o izbornim jedinicama za izbor zastupnika u Hrvatski sabor propisana osnova za određivanje područja 10 izbornih jedinica u kojima zastupnike biraju birači s prebivalištem u Republici Hrvatskoj je prosječan broj birača upisanih u registar birača koji imaju prebivalište u Republici Hrvatskoj, s time da se njihov broj utvrđuje na način da se ukupni broj birača upisanih u registar birača koji imaju prebivalište u Republici Hrvatskoj podijeli s brojem 10. Broj birača u pojedinoj izbornoj jedinici ne smije se razlikovati više od + - 5 % od propisane osnove sukladno odredbama zakona kojim se uređuje izbor zastupnika u Hrvatski sabor.

 Sukladno članku 15. Zakona o izbornim jedinicama za izbor zastupnika u Hrvatski sabor Ministarstvo pravosuđa, uprave i digitalne transformacije, kao tijelo državne uprave u čijem je djelokrugu izborni sustav i registar birača, prati kretanje broja birača u izbornim jedinicama i o tome tromjesečno obavještava Vladu Republike Hrvatske, a ako dođe do odstupanja u bilo kojoj izbornoj jedinici više od + - 5 % birača od propisane osnove, o tome bez odgode obavještava Vladu Republike Hrvatske.

 Nadalje, sukladno članku 16. Zakona o izbornim jedinicama za izbor zastupnika u Hrvatski sabor Vlada Republike Hrvatske dostavlja Hrvatskom saboru izvješća o broju birača upisanih u registar birača i broju birača po izbornim jedinicama.

Navedena izvješća dostavljaju se dva puta tijekom kalendarske godine, i to na kraju I. i III. tromjesečja.

 U nastavku se dostavljaju tablični prikazi s brojem birača po izbornim jedinicama na kraju I. i III. tromjesečja 2024. godine (od I. do X. izborne jedinice), pokazatelji o ukupnom broju birača upisanih u registar birača, kao i podaci o zabilježenim odstupanjima u broju birača, uzimajući u obzir propisanu osnovu iz članka 14. Zakona o izbornim jedinicama za izbor zastupnika u Hrvatski sabor.

**1. PODACI ZA I. TROMJESEČJE**

 Na dan 31. ožujka 2024. godine na području deset izbornih jedinica (I. do X. izborna jedinica) registrirana su ukupno 3.631.953 birača. U odnosu na prosječan broj birača po izbornoj jedinici (363.195,30 birač) sva su odstupanja unutar zakonom dopuštenog raspona + - 5% s time da su najveća odstupanja u odnosu na prosječan broj birača na kraju prvog tromjesečja 2024. godine zabilježena na području prve (-2,22%) i desete (2,22%) izborne jedinice.

|  |
| --- |
| **BROJ BIRAČA PO IZBORNIM JEDINICAMA NA DAN 31. OŽUJKA 2024.** |
| **IZBORNA JEDINICA** | **BROJ BIRACA** | **Odstupanje %** | **Odstupanje** |
| 1 | 355.145 | -2,22 | Unutar raspona |
| 2 | 359.589 | -0,99 | Unutar raspona |
| 3 | 359.855 | -0,92 | Unutar raspona |
| 4 | 367.969 | 1,31 | Unutar raspona |
| 5 | 355.258 | -2,19 | Unutar raspona |
| 6 | 364.926 | 0,48 | Unutar raspona |
| 7 | 357.556 | -1,55 | Unutar raspona |
| 8 | 371.095 | 2,18 | Unutar raspona |
| 9 | 369.309 | 1,68 | Unutar raspona |
| 10 | 371.251 | 2,22 | Unutar raspona |
| **Ukupno broj birača** | **3.631.953** |  |  |
|  **Prosjek/Osnova** | **363.195,30** |  |  |

*Tablični prikaz broja birača po izbornim jedinicama na dan 31. ožujka 2024.*

**2. PODACI ZA III. TROMJESEČJE**

 Na dan 30. rujna 2024. godine na području deset izbornih jedinica (I. do X. izborna jedinica) registrirana su ukupno 3.624.375 birača. U odnosu na prosječan broj birača po izbornoj jedinici (362.437,5 birača) sva su odstupanja unutar zakonom dopuštenog raspona + - 5% s time da su najveća odstupanja u odnosu na prosječan broj birača na kraju trećeg tromjesečja 2024. godine zabilježena na području pete (-2,34%) i desete (2,23%) izborne jedinice.

|  |
| --- |
| **BROJ BIRAČA PO IZBORNIM JEDINICAMA NA DAN 30. RUJNA 2024.** |
| **IZBORNA JEDINICA** | **BROJ BIRACA** | **Odstupanje %** | **Odstupanje** |
| 1 | 354.625 | -2,16 | Unutar raspona |
| 2 | 359.011 | -0,95 | Unutar raspona |
| 3 | 359.233 | -0,88 | Unutar raspona |
| 4 | 366.428 | 1,10 | Unutar raspona |
| 5 | 353.954 | -2,34 | Unutar raspona |
| 6 | 364.819 | 0,66 | Unutar raspona |
| 7 | 356.315 | -1,69 | Unutar raspona |
| 8 | 370.240 | 2,15 | Unutar raspona |
| 9 | 369.214 | 1,87 | Unutar raspona |
| 10 | 370.536 | 2,23 | Unutar raspona |
| **Ukupno broj birača** | **3.624.375** |  |  |
| **Prosjek/Osnova** | **362.437,5** |  |  |

*Tablični prikaz broja birača po izbornim jedinicama na dan 30. rujna 2024.*

**3. ZAKLJUČAK**

 Zaključno se navodi kako je tijekom razdoblja praćenja kretanja broja birača u izbornim jedinicama (I. i III. tromjesečje 2024. godine) zabilježeno smanjenje ukupnog broja registriranih birača s ukupno 3.631.953 birača na kraju I. tromjesečja (na dan 31. ožujka 2024. godine) na ukupno 3.624.375 birača na kraju III. tromjesečja (na dan 30. rujna 2024. godine), pri čemu su sva zabilježena odstupanja u broju birača po izbornim jedinicama u okviru zakonom dopuštenog raspona od + - 5 posto od propisane osnove.